Amsterdam

Amsterdam, yew bacarê Holandayo. Cayê xo rocawanê Holanda dero. Amsterdam hem tewr gırd bacarê Holandayo hem zi paytexto. Tarix Tarixê Amsterdami zaf kıhano. Serra 1275ıne de kışta Royê Amsteli de merdımê Hollandayıcan eno bacar na ro. Namey Amsterdami Royê Amsteli ra yeno. Namey xoyo verên "Dam on the Amstel" bi. Feqet badêna biyo "Amsterdam". 1275 de Amsterdam yew dewe biya. Ena dewe de şar masegêriye kerdêne. Serra 1300yıne de Amsterdam zaf biyo gırd û biyo yew bacar. Şarê Amsterdami liberal bi. Ayra zaf mıhacıran Amsterdam rê iltıca kerde. Serra 1700yıne ra pey Amsterdam ticareti sero zaf biyo zengin û gırd. Serra 1602yıne de şarê Amsterdami Borsay Amsterdami na ro. Ena borsa dınya de borsaya yewına. Wextê serserra 18 û 19ıne de semedê cengê Fransa û Britanya, Amsterdam biyo qıckek. Wextê Cengê Dinyayê Dıyıne de leşkeranê Almanan bacarê Amsterdami işğal kerd. Nıka Amsterdam zaf raver şiyo û biyo merkezê ticaretê Holanda û Ewropa. İqtısad Amsterdam de banê ke hetê mimariye ra rınd vıraziyê, estê. Amsterdam nıka bacarê borsayo, merkezê iqtısad, siyaset, zagon û modaya Holandayo. Eno bacar de zaf şırketê enternasyonali estê, zey KPMG û ABN AMRO. İklım İklımê Amsterdami zaf honıko. Semedê Gulf Streami û Deryayê Zımeyi ra hewayê Holanda zaf serdın niyo. Rocê ticın senıkê. Nıfusê Amsterdami 853.312o. Labelê nıfusê metropolê xo 1,5 milyono. Zaf mıxtelıf mıleti tede cıwiyenê: Tırki, Fasıci û Almani tede estê. Nıfus Sûkê bıray Varna, Cezayir, Atêna, Bogota, Brasília, Estanbol, Jakarta, Kiew, Managua, Manchester, Montreal, Moskowa, Lefkoşa, Pekin, Recife, Riga, Serayevo, Willemstad, Beira, Rio de Janeiro, Cali, Ramallah û Londra Çıme Gıreyê teberi Siteyê Amsterdamiyo resmi